Diari Oficial de la Generalitat Valenciana


Sumari del DOGV 5089, del 09-09-2005 (2005/9525)

Informació pública de les bases reguladores del procediment de selecció d'una plaça d'agent de desenvolupament local.
---------------------------------------------------------------------------------------------------------------------

### Dades del document

Número de DOGV
:   5089

Data del DOGV
:   09-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9525


Data del document
:   04-08-2005

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * administració local
    * desenvolupament rural
    * concurs administratiu

Informació pública de les bases reguladores del procediment de selecció d'una plaça d'agent de desenvolupament local. [2005/S9525]
  
Per Decret d'Alcaldia de data 3 d'agost de 2005 s'han aprovat les bases que regiran la convocatòria d'una plaça d'agent de desenvolupament local, per mitjà de concurs-oposició lliure. Mitjançant el present anunci s'exposa al públic el text íntegre d'estes que a continuació es transcriuen literalment:
  
Bases reguladores del procediment de selecció d'una plaça d'agent de desenvolupament local de l'Ajuntament d'Almoradí
  
1. Objecte de la convocatòria
  
1.1 L'objecte de la present convocatòria de proves selectives és la provisió d'una plaça d'agent de desenvolupament local, vacant en la plantilla de funcionaris d'este ajuntament i inclosa en l'oferta d'ocupació pública per a l'any 2005.
  
1.2 Esta plaça està qualificada en l'escala d'administració especial, subescala tècnica, classe tècnic mitjà, grup B, d'acord amb la titulació exigida per al seu ingrés. Està dotada amb les retribucions bàsiques establides per al grup B, i les complementàries que corresponguen de conformitat amb la legislació vigent i acords municipals.
  
1.3 La provisió d'esta plaça s'efectuarà mitjançant el sistema selectiu de concurs oposició lliure.
  
2. Condicions dels aspirants
  
2.1 Per a poder participar en esta convocatòria, els aspirants, hauran de reunir els següents requisits:
  
a) Ser espanyol o nacional d'un de la resta dels estats membres de la Unió Europea o d'aquells estats en què s'aplique la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors d'esta edat que visquen a càrrec d'ells.
  
b) Tindre complits 18 anys d'edat.
  
c) Estar en possessió del títol de Diplomat Universitari.
  
d) No patir cap malaltia o defecte físic o psíquic que impedisca l'exercici de les funcions.
  
e) No haver sigut separat per mitjà d'expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni incurs en causa d'incapacitat específica previst en la legislació vigent.
  
2.2 Totes les condicions enumerades s'hauran d'acomplir pels aspirants l'últim dia en què finalitze el termini de presentació d'instàncies, excepció feta de les detallades en la lletra e) que s'hauran de referir al moment d'acabament de les proves selectives amb la publicació de la llista d'aprovats.
  
 3. Instàncies
  
3.1 Les instàncies que sol·liciten prendre part en les proves selectives convocades, s'adreçaran a l'alcalde president de l'Ajuntament, amb el pagament previ de la taxa de 27.05 euros en concepte d'examen en la Depositaria Municipal.
  
3.2 Es presentaran dins del termini de 20 dies naturals, comptats a partir del següent de la publicació de l'anunci de la convocatòria en el Boletín Oficial del Estado, en el Registre General de l'Ajuntament o en la forma que determine l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants manifestaran en les instàncies que reunixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa previst en el Reial Decret 707/1979.
  
4. Admissió d'aspirants
  
4.1 Expirat el termini de presentació d'instàncies, la Presidència de la corporació farà publica la llista provisional d'aspirants admesos i exclosos en el Butlletí Oficial de la Província d'Alacant i s'exposarà en el tauler d'edictes de la corporació, i es concedirà un termini de 10 dies per a reclamacions, d'acord amb l'article 71 de la Llei 30/1992. \_Estes reclamacions, si n'hi hagueren, seran acceptades o rebutjades en la resolució per la qual s'aprove la llista definitiva, que es publicarà, així mateix, en la forma indicada. Si no hi ha aspirants exclosos, s'elevarà a definitiva la llista provisional sense l'obertura del termini de reclamacions.
  
4.2 L'anterior s'entén sense perjuí del que disposa l'article 71 del mencionat text legal, pel que fa a esmena de defectes.
  
5. Tribunal qualificador
  
5.1 El tribunal qualificador estarà constituït en la forma següent:
  
L'alcalde president o membre de la corporació en qui delegue.
  
Vocals:
  
- Un representant del Consell de la Comunitat Autònoma Valenciana.
  
- Dos funcionaris de carrera designats per la corporació.
  
- El regidor de Personal de l'Ajuntament d'Almoradí.
  
- Un representant designat pels treballadors.
  
- El coordinador del Departament de Servicis Socials de l'Ajuntament.
  
Secretari: el de la corporació o funcionari en qui delegue, amb veu i vot.
  
5.2 La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal hauran d'abstindre's de formar part d'este, quan concórreguen les circumstàncies previstes en l'article 28 de la Llei 30/1992, o en l'article 13.2 del Reial Decret 364/1995, de 10 de març.
  
5.5 Els aspirants podran recusar els membres del tribunal en els termes establits en l'article 29 de la Llei 30/1992.
  
5.6 El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El tribunal podrà disposar de la incorporació als seus treballs d'assessors especialistes per a la celebració de les proves, en els termes previstos en el Reial Decret 364/1995, de 10 de març.
  
5.8. El tribunal es classifica en la categoria tercera, als efectes establits en la Resolució de 22 de març de 1993, i percepció de les assistències que corresponguen als seus membres.
  
5.9 La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.
  
6. Desenvolupament i publicitat de les proves
  
6.1 Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'estes bases i excepte el que disposa l'apartat 6.5 següent. L'anunci de la convocatòria, les bases i tots els altres anuncis relatius al desenvolupament d'estes proves es publicaran també en el tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 L'inici del primer exercici, s'anunciarà en el Butlletí Oficial de la Província d'Alacant, amb 15 dies d'antelació, com a mínim, i expressarà l'anunci el dia, hora i lloc en què haurà de celebrar-se.
  
6.4 L'inici de la resta d'exercicis s'anunciarà només en el tauler d'edictes de l'Ajuntament i del local on s'haja celebrat la prova precedent, i haurà de transcórrer entre la celebració de l'un i l'altre exercici, un termini mínim de quaranta-huit hores i fer-se públic l'anunci d'inici amb una antelació mínima de vint-i-quatre hores.
  
6.5 Tots els anuncis anteriors, així com el model d'instància, seran anunciats simultàniament en la pàgina web d'este ajuntament (http://www.aytoalmoradi.com).
  
6.6 Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7 L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
7. Sistema de selecció
  
Fase d'oposició
  
Primer exercici: Obligatori i eliminatori
  
Consistirà en la contestació a un qüestionari tipus test de 100 preguntes amb quatre respostes alternatives, de les quals només una serà la correcta, sobre el contingut del temari que apareix com a annex a estes bases. Cada resposta contestada correctament es puntuarà amb 0,10 punts. Cada resposta incorrecta serà penalitzada amb 0,05 punts. El temps màxim de realització de l'exercici serà determinat pel tribunal.
  
Segon exercici: obligatori i eliminatori
  
Consistirà a resoldre durant un temps màxim que determine el tribunal, amb la utilització d'equip informàtic si així s'estima oportú, un supòsit pràctic proposat pel tribunal i relacionat amb les tasques pròpies de les funcions assignades de la plaça convocada. Els aspirants podran aportar legislació sobre els temes compresos en l'annex. El supòsit podrà consistir en redactar per escrit un informe o fer un estudi sobre un supòsit que plantejarà el tribunal immediatament abans de l'inici de l'exercici.
  
La qualificació dels dos exercicis serà de 0 a 10 punts, i seran eliminats els aspirants que no obtinguen un mínim de cinc punts en cadascun d'estos.
  
Fase de concurs
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que per haver superat tots els exercicis eliminatoris han de passar a la fase de concurs, i se'ls citarà perquè en el termini de 10 dies hàbils presenten la documentació acreditativa dels mèrits que al·leguen, dels quals puntuaran en esta fase, i s'adjuntaran certificacions o justificants acreditatius d'estos, en original o fotocòpia compulsada.
  
Els mèrits al·legats o degudament justificats pels aspirants al concurs oposició, a valorar pel Tribunal són els que a continuació es relacionen, amb la puntuació que s'indica, i es tindrà en compte solament aquells contrets per l'aspirant fins al dia de la data en què finalitze el termini de presentació d'instàncies:
  
Antiguitat: per cada any complet de servicis prestats en qualsevol administració pública ocupant un lloc d'agent de desenvolupament local, degudament acreditat, 1 punt, fins a un màxim de 4 punts.
  
Cursos de formació i perfeccionament: per assistència a cursos de formació i perfeccionament relacionats amb el lloc de treball, organitzats per la universitat, escoles oficials de formació de funcionaris, INEM o altres entitats homologades per l'Institut Valencià d'Administració Pública o Institut Nacional d'Administració Pública, es concedirà fins a un màxim de 3 punts en funció de la duració del curs i d'acord amb la següent escala:
  
De 100 o més hores: 1,50 punts.
  
De 75 o més hores: 1,15 punts.
  
De 50 o més hores: 0,75 punts.
  
De 15 o més hores: 0,40 punts.
  
Entrevista personal. Es realitzarà una entrevista personal que versarà sobre el contingut del lloc de treball, en la qual es valorarà la capacitat i disposició dels aspirants per a la realització dels seus treballs, aptituds i actituds i la possessió d'altres coneixements accessoris que millore el seu rendiment en el lloc de treball, tals com cursos, màster, etc. La puntuació màxima de l'entrevista serà de tres punts.
  
8. Qualificació
  
8.1 Els dos exercicis de la fase d'oposició són obligatoris i eliminatoris, de tal forma que seran exclosos aquells candidats que no obtinguen un mínim de cinc punts en cada un d'estos. Ambdós exercicis seran puntuats de 0 a 10 punts.
  
La nota final de l'oposició serà la suma de les puntuacions obtingudes en els dos exercicis. La fase d'oposició computarà un 66,66 per cent del total del procés selectiu.
  
La fase de concurs computarà, per tant, un 33,33 per cent del total del procés selectiu.
  
La nota final del procés selectiu serà la suma de les puntuacions de les fases d'oposició i concurs
  
9. Publicitat de les qualificacions, llista i proposta d'aprovats pel tribunal
  
9.1 Acabada la qualificació dels aspirants, el tribunal publicarà la llista amb l'únic aprovat i elevarà la citada relació a l'autoritat competent per a fer el nomenament, com a funcionari en propietat.
  
 9.2 L'opositor aprovat presentarà en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, que seran:
  
a) Certificació de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).
  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.
  
c) Certificat acreditatiu de no patir cap malaltia o defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.
  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.
  
e) Declaració jurada de no trobar-se sotmés en causa d'incapacitat específica prevista en la legislació vigent i que faria nul el seu nomenament conforme al que establix l'article 136 del Reial Decret Legislatiu 781/1986.
  
9.3 Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, i haurà de presentar certificació del ministeri, comunitat autònoma, corporació local o organisme públic del qual depenga, acreditant la seua condició i totes les circumstàncies que consten en el seu expedient personal.
  
9.4 Qui dins del termini indicat i excepte casos de força major, no presentara la documentació, o de l'examen d'esta es deduïra que no té algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.
  
9.5 Una vegada emplenat pels aspirants proposats el que s'establix anteriorment, el tribunal elevarà proposta de nomenament de funcionari de carrera a l'òrgan municipal competent, que procedirà a efectuar el nomenament corresponent.
  
El nomenat haurà de prendre possessió de la plaça d'agent de desenvolupament local en el termini de 30 dies hàbils a comptar del següent al dia en què li siga notificat el nomenament.
  
De no prendre possessió en el termini assenyalat, sense causa justificada, quedarà en la situació de cessant.
  
10. Incidències
  
10.1 El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot allò no previst en estes bases.
  
10.2 La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
11. Borsa de treball
  
Finalitzat el procés selectiu, el president de la corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva que contindrà la relació dels aspirants que hagen superat el primer exercici teòric de la fase d'oposició. Amb eixa resolució definitiva es constituirà una llista de seleccionats per orde decreixent de puntuacions i amb preferència d'aquells que hagen superat tots els exercicis de l'oposició.
  
Els integrants de la llista formada conforme al que establix el paràgraf anterior, podran ser cridats segons l'orde establit en esta per a proveir les vacants o substitucions de llocs conjunturals d'idèntiques característiques a les convocades, per mitjà de nomenament interí. La renúncia al treball oferit, així com la no presentació de la documentació exigida en la convocatòria, suposarà l'exclusió de la borsa de treball, llevat que concórreguen alguna de les circumstàncies següents:
  
- Malaltia de l'interessat.
  
- Trobar-se en període de gestació
  
- Part o maternitat pel període legalment establit.
  
Quan concloguen les circumstàncies previstes anteriorment perquè l'aspirant siga cridat, segons l'orde de les llistes, haurà de comunicar a l'Ajuntament i si és el cas acreditar per mitjà del document corresponent que es troba en situació de poder treballar.
  
El termini màxim de vigència de la borsa serà de tres anys, a comptar de la data de la convocatòria.
  
12. Legislació aplicable
  
En tot allò no previst en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana, i la resta de disposicions complementàries vigents.
  
Annex
  
1. La Constitució Espanyola de 1978. Principis generals.
  
2. L'estat. Concepte. Elements. Formes d'estat.
  
3. Organització territorial de l'estat. Els estatuts d'autonomia: el seu significat.
  
4. Drets i deures fonamentals dels espanyols.
  
5. La monarquia. Teoria general. Les Corts Generals.
  
6. El poder legislatiu. Teoria general. Les Corts Generals.
  
7. El règim local espanyol. Principis Constitucionals.
  
8. El municipi. El terme municipal. La població. L'empadronament.
  
9. Organització municipal. Competències.
  
10. Hisendes locals: classificació dels ingressos. Ordenances fiscals.
  
11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.
  
12. Principis d'actuació de l'administració pública. Eficàcia, jerarquia, descentralització, desconcentració i coordinació.
  
13. Submissió de l'administració a la llei i al dret. Fonts del dret públic. La llei: classes de lleis.
  
14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.
  
15. El reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals. Instruccions i circulars.
  
16. Els contractes administratiu: normes generals del procediment de contractació. Tipologia dels contractes administratius. Formes d'adjudicació.
  
17. El pressupost. Concepte, naturalesa i classes. Els principis pressupostaris liberals. Teories modernes sobre el pressupost. Referent al municipi.
  
18. La despesa pública. Concepte i classes. Augment real i aparent de la despesa pública. Efecte econòmic de la despesa pública. Els ingressos públics.
  
19. Impost sobre la renda de les persones físiques. Naturalesa. Objecte. Àmbit d'aplicació. Fet imposable.
  
20. Impost sobre la renda de les persones físiques. Definició i determinació de la renda gravable.
  
21. Impost sobre la renda de les persones físiques. Càlcul de l'impost. Gestió de l'impost.
  
22. Impost sobre societats. Naturalesa. Àmbit d'aplicació. Fet imposable. Subjecte passiu. Base imposable.
  
23. Impost sobre societats. Període impositiu. Deute tributari. Obligació real de contribuir.
  
24. Impost sobre la renda de no residents.
  
25. Impost sobre el patrimoni.
  
26. Impost sobre successions i donacions.
  
27. Impost sobre el valor afegit. Naturalesa. Àmbit d'aplicació. Fet imposable. Lloc de realització.
  
28. Impost sobre el valor afegit. Meritació base imposable. Subjectes passius.
  
29. Impost sobre el valor afegit. Deduccions i devolucions. Règims especials.
  
30. Impost sobre transmissions patrimonials i actes jurídics documentats.
  
31. Societat anònima. Fundació. Accions. Òrgans.
  
32. Societat anònima. Obligacions. Dissolució i liquidació. Societat anònima unipersonal.
  
33. Societat limitada. Constitució. Òrgans socials.
  
34. Societat limitada. Augment i disminució de capital. Transformació, fusió i escissió.
  
35. Societat limitada nova empresa.
  
36. Cooperativa: Orígens i desenvolupament del cooperativisme. Cooperativisme a Espanya.
  
37. Cooperatives: Concepte, caràcters, tipologia, socis i associats i òrgans socials.
  
38. Societat limitada laboral. Societat anònima laboral.
  
39. Altres formes de societats: societat de garantia recíproca, entitats de capital risc, agrupació d'interés econòmic, societat d'inversió mobiliària.
  
40. Agència per al foment d'iniciatives comercials. Activitats d'animació i promoció comercial en els municipis.
  
41. L'Agència Valenciana de l'Energia. Funcions i competències.
  
42. L'Agència Valenciana de Turisme. Funcions i competències.
  
43. Institut Valencià de l'Exportació (IVEX). Funcions i competències.
  
44. Institut Valencià de Finances. Institut Valencià d'Investigacions Econòmiques.
  
45. Institut de la Petita i Mitjana Empresa(IMPIVA). Ajudes i subvencions.
  
46. EL Servici Valencià d'Ocupació i formació (SERVEF).
  
47. Subvencions per al desenvolupament local.
  
48. Creació d'empreses. Tràmits legals.
  
49. L'autoocupació. Obligacions fiscals i laborals.
  
50. Concepte i contingut d'economia social. Ajudes i subvencions.
  
51. Contractació laboral. Tipus de contracte de treball. Ajudes i subvencions.
  
52. La desocupació. Situacions legals de desocupació. Solucions.
  
53. El sistema financer espanyol: característiques, estructura actual i evolució històrica.
  
54. El Banc d'Espanya: funcions i política monetària
  
55. El sistema bancari: banca privada, caixes d'estalvi i cooperatives de crèdit
  
56. Institut de Crèdit Oficial. Microcrèdits de l'ICO.
  
57. La franquícia. Característiques i tipus. Contracte de franquícia.
  
58. Finançament empresarial: arrendament financer, facturatge i endeutament.
  
59. La formació: concepte, importància de la formació per a l'ocupació i desenvolupament local. Plantejament general de les necessitats formatives. Disseny de plans de formació.
  
60. Necessitats de formació en l'àmbit local. Establiment de línies d'actuació.
  
61. Anàlisi de les necessitats formatives de: treballadors desocupats, persones desocupades amb especials dificultats per a trobar ocupació, treballadors ocupats, grups promotors.
  
62. El finançament de la formació. Identificació d'oportunitats.
  
63. La figura de l'agent de desenvolupament local: característiques, instruments tècnics a utilitzar, funcions.
  
64. Actuacions de l'agent de desenvolupament local: Identificació de les accions. Programació. Seguiment. Avaluació.
  
65. Actuacions de l'agent de desenvolupament local: constitució del grup promotor. El treball amb grups.
  
66. Actuacions de l'agent de desenvolupament local: presa de contactes. Organització de trobades. Tècniques.
  
67. Escoles taller i cases d'oficis. Tallers d'ocupació.
  
68. Tallers d'inserció laboral. Programes de garantia social.
  
69. Anàlisi socioeconòmic d'Almoradí. Territori i medi ambient. Estructura productiva.
  
70. Anàlisi demogràfica de la població d'Almoradí. Immigració.
  
71. Implantació de noves empreses a Torrevieja. Nous jaciments d'ocupació a Almoradí.
  
72. El sector turístic a Almoradí. Estructura. Situació actual i perspectives. Idees de creixement.
  
73. El sector immobiliari a Almoradí. Estructura. Situació actual i perspectives
  
74. Mesures de l'Ajuntament d'Almoradí de desenvolupament econòmic i social.
  
75. Màrqueting: Mercat i consumidor. Investigació de mercats.
  
76. Màrqueting: producte. Preu.
  
77. Màrqueting: distribució
  
78. Màrqueting: comunicació.
  
79. Llei 7/1996, de 15 de gener de 1996, d'Ordenació del Comerç Detallista: conceptes bàsics. Infraccions i sancions.
  
80. Llei 7/1996, de 15 de gener de 1996, d'Ordenació del Comerç Detallista: activitats de promoció de vendes. Vendes especials
  
81. La Unió Europea. Origen. Evolució. Institucions europees.
  
82. La Unió Europea. Òrgans consultius. Òrgans de control. Fons estructurals.
  
83. Ajudes de la Unió Europea per a les corporacions locals.
  
84. Marco institucional i mercat de treball. Polítiques d'ocupació.
  
85. Orientació per a l'ocupació. Concepte. Elements. Fases d'intervenció.
  
86. Intermediació laboral. Concepte. Metodologia. Avaluació.
  
87. Orientació per a l'autoocupació. Iniciativa empresarial. Informació i motivació. Assessorament de projectes empresarials.
  
88. Inserció sociolaboral de col·lectius específics: immigrants, reclusos, drogodependents, discapacitats.